शिविर में एक्युप्रेशर विधि से हुआ मरीजों का इलाज
जमशेदपुर | बिष्टुपुरस्थित एक पेट्रोल पंप के पास मंगलवार को नि:शुल्क चिकित्सा शिविर लगाया गया। इसमें अन्नपूर्णा एक्युप्रेशर क्लिनिक की डॉ लक्ष्मी अग्रवाल ने मरीजों की जांच की और उन्हें एक्युप्रेशर विधि से होने वाले उचित इलाज और फायदे के बारे में बताया। इससे पहले शिविर का उद्घाटन बिष्टुपुर के थाना प्रभारी श्रीनिवास देवाशीष दास ने किया। मौके पर डॉ लक्ष्मी अग्रवाल ने कहा कि इस प्रकार के नि:शुल्क शिविर गरीब असहाय लोगों को चिकित्सा सुविधा पहुंचाने में सहायक होता है। ऐसे में अधिक से अधिक लोगों को इस प्रकार के कार्यक्रमों में शामिल होना चाहिए।
hin_Deva hin_Deva